**Képzési Tájékoztató**

a Mazsola-(Jogsi)Tanoda Autós-Motoros Iskola járművezető-képzési rendjéről

**Képzőszerv adatai:**

* Képzőszerv neve: Mazsola-Jogsitanoda Autósiskola Szolgáltató KFT
* Székhelye: 2040 Budaörs Budapesti út 47/b.
* Cégjegyzékszáma: 13-09-138291
* Képzőszerv azonosítója: 8382
* Iskolavezető: Fejszés Zoltán tel.: +36-30-277-3999, e-mail: info@mazsolajogsi.hu
* Weblap: www.mazsolajogsi.hu

***Az elméleti oktatás iskolánkban minden kategóriában e-learning (internetes távoktatás) rendszerben zajlik!***

A beiratkozás személyesen valamelyik irodánkban, vagy online beiratkozással történhet.

**Tanfolyamra történő beiratkozás feltételei:**

* előírt életkor betöltése előtt 6 hónappal
* a beiratkozáshoz 18 év alatt, törvényes képviselő szükséges
* jelentkezési lap kitöltése személyi igazolvány, vagy útlevél alapján
* 1.részlet befizetése (e-learning elméleti képzés, vagy regisztrációs díj)

**E-learning elméleti képzés:**

* max. tanulási időtartama: 75 óra/180 nap
* min. tanulási idő: 5 óra
* tartalma kategóriától függően: közlekedési ismeretek, vezetéselmélet, műszaki ismeretek, munkavédelem
* a tanfolyam sikeres elvégzését a rendszer e-learning igazolással igazolja, mely az e-titánból letölthető

**Elméleti vizsgára bocsájtás feltételei:**

* e-learning tananyag elvégzése, mely után a program egy képzési igazolást állít ki
* orvosi alkalmassági igazolás leadása (A1,A2,A,B,B+E, esetén 1. csoportú, C kategória esetén 2. csoportú kell, AM esetében nem kell orvosi)
* elméleti vizsgadíj befizetése és az előírt életkor betöltése
* B+E, C, C+E kategória esetén a műszaki ismeretek és Bü. felmentést igazoló bizonyítvány (Mentesítések: 24/2005. GKM 3.sz. melléklet 4. pontja szerint)

**Az elméleti képzés után következik az elméleti vizsga, melynek helyszíne:**

* 1119 Budapest, Petzvál József utca 39.

**Elméleti vizsgára vinni kell:**

* érvényes személyi igazolványt, vagy útlevelet
* lakcímkártyát
* érvényes vezetői engedélyt (ha van!)
* a 8 általános végzettséget igazoló eredeti bizonyítványt, vagy iskolalátogatási igazolást

Sikertelen vizsga esetén atitán rendszerben, vagy a Petzvál József utca 39-ben lehet új időpontot kérni vizsgára

**Gyakorlati oktatás:**

Sikeres elméleti vizsga után az e-titán rendszerben, vagy weblapunkról az oktatók menüpont alatt, vagy a titán rendszerben lehet a gyakorlati oktatáshoz oktatót választani. Pl.: BMW,Audi, Peugeot, Kia, Volkswagen, Suzuki, Opel, Seat, Nissan, stb.

Az oktatók mellett az oktatójárműről, az oktató munkaidejéről és az óradíjáról is tájékozódhat a titán rendszerben.

A gyakorlati órák időtartama: 50 perc/ tanítási óra. A vezetési óra lemondása esetében a hiányzást be kell pótolni. A lemondás a megbeszélt időpont előtt legkésőbb 48 órával meg kell történnie, ellenkező esetben az órák díja a tanulót terheli.

 Gyakorlati oktatás tan,- és vizsgapálya helyszínei: Budaörsi úti Virágpiac, Mogyoródi út, Vas Gereben u.

A sikeres forgalmi vizsgát követő munkanaptól lehet a vezetői engedély kiváltását kezdeményezni bármelyik okmányirodában.

A vizsgaigazolást a Vizsgaközpont elektronikus úton küldi meg a közlekedési igazgatási hatóságnak.

**Az okmányirodába vinni kell:**

* személyazonosító igazolvány
* lakcímkártya
* orvosi alkalmassági igazolás
* meglévő vezetői engedélyt (ha van)
* közúti elsősegély kártyát, vagy egészségügyi végzettséget igazoló bizonyítványt, vagy diplomát
* nem magyar állampolgár esetén, minimum 6 hónap itt tartózkodást igazoló tartózkodási engedélyt

Amennyiben nem rendelkezik szakirányú egészségügyi végzettséggel, vagy 1985. január 1. utáni vezetői engedéllyel, akkor közúti elsősegély vizsgát kell tenni a vezetői engedély kiváltásához.

**Motoros képzés:**

A motoros képzésnél a motorkerékpárt a tanuló, csak saját felelősségére vezetheti. A képzés közben bekövetkezett saját hibás balesetért, káreseményért (motor, ruházat, tereptárgyak, stb) a tanulót terheli a felelősség!

Az oktatáshoz a ruházati felszerelést a tanulónak kell biztosítania. A tanuló használhat saját motorkerékpárt a képzéshez, ha az a jogszabályi feltételeknek megfelel. (ez a képzés díját nem módosítja)

**Tan és vizsgadíj fizetés:**

**Az aktuális tanfolyam és vizsgadíjakról a weboldalunkon talál tájékoztatást!**

* A befizetés történhet irodában készpénzben, vagy bankkártyával, az e-titán rendszeren keresztül bankkártyával, vagy utalással
* Pótvizsga és forgalmi vizsgadíj befizetése történhet irodában, vagy az e-titán rendszerben.
* e-learning képzés díja beiratkozáskor
* gyakorlati oktatás díja 10 órás részletben előre fizetéssel (irodában, vagy az e-titán rendszerben bankkártyával, vagy utalással)
* pótóra árai megegyeznek az alapóra áraival
* vizsgadíjak befizetése a vizsgára jelentkezés előtt
* túlfizetés esetén, a visszatérítésnél az iskola 20% kezelési költséget számol fel és az összeg a kérelmezést követő 3 munkanap után vehető át, az ügyfél által megjelölt irodában készpénzben személyesen, vagy meghatalmazással

**A tanuló jogai és kötelezettségei:**

* A tanulónak joga van az írásos tájékoztatóban és képzési szerződésben foglaltaknak megfelelően a képzést igénybe venni.
* Kötelezettsége a kérésére kiírt vizsgákon részt venni, a gyakorlati oktatáson az elvárható öltözetben és állapotban megjelenni.
* A tanulónak jogában áll a gyakorlati képzés során bármikor oktatót váltani.
* Amennyiben másik iskolánál kívánja a tanulmányait folytatni, az addigi képzéséről képzési igazolást kérni.

**Képzési Igazolás:**

Amennyiben a tanuló másik képzőszervnél kívánja folytatni, akkor iskolánk 3 munkanapon belül a képzési igazolást kiállítja és átvehető személyesen bármelyik irodánkban.

**A képzést engedélyező hatóság:**

* Technológiai és Ipari Minisztérium: 1011 Budapest Fő u.44-50.

**A képzés felügyeletét ellátó hatóság:**

* Közlekedési Alkalmassági és Vizsgaközpont: 1119 Budapest, Petzvál József u.39.

**Képzőszerv elérhetőségei:**

* 2040 Budaörs Budapesti út 47/b. (h-p: 10-17 óráig) központi iroda
* 1117 Budapest Villányi út 8. (h: 9-19, k-sz:10-18, cs: 10-16,)
* telefon: +36-23-440-863 (hétköznap 10-17 óráig)
* mobil: +36-30-277-3999 (a hét minden napján 8-20 óráig)